Ageldun akken iwala axeddam-nni iwwi-tt-id ikess-as-tt-id seg ufus-is s tufɣa n leɛqel, ula d ṭebbat i yellan dina ɣur-s wehmen deg-s, ageldun itett s tufɣa n leɛqel, ciṭ kan armi iḥus i tɣawsa deg yimi-s d taqurant qrib i as-teḥṣel, ikkes-itt-id yufa-tt d taxatemt, dɣa yeḥbes lmakla, yettmuqul-itt, iwhem d acu d tamarett i tesɛa txatemt-nni n ddheb, yenna-as taki maci menwala afus ad d-yares taxatemt iceban taki, siwa afus n lɛali icebḥen di ddunit merra.